Abuja

Abuja (/əˈbuːdʒə/) es le capital e le octavo citate le plus populose de Nigeria. Situate in le centro del pais intra le Territorio Federal de Capital (TFC), illo es un citate planificate construite principalmente in le annos 1980 basate sur un plano director de International Planning Associates (IPA), un consortium de tres companias american de planification e architectura compone de Wallace, Roberts, McHarg & Todd (WRMT - un gruppo de architectos) como le principal, Archi systems International (un filial del Howard Hughes Corporation), e Planning Research Corporation. Le Districto Commercial Central de Abuja esseva designate per le architecto japonese Kenzo Tange. Illo succedeva Lagos, le citate le plus populose del pais, como le capital le 12 de decembre 1991.

Le geographia de Abuja es definite per Aso Rock, un monolitho de 400 metros lassate per erosion aquatic. Le Complexo Presidential, le Assemblea National, le Corte Supreme, e multo del citate se extende al sud del rocca. Zuma Rock, un monolitho de 792 metros , jace justo al nord del citate sur le strata rapide a Kaduna.

In le census de 2006, le citate de Abuja habeva un population de 776,298 e 179,674 domos, facente illo un del dece citates le plus populous de Nigeria (occupante le octavo loco in 2006). Secundo le Nationes Unite, Abuja cresceva per 139.7% inter 2000 e 2010, facente illo le citate con le plus rapide augmentation in le mundo. A partir de 2015, le citate experientia un crescimento annual de al minus 35%, retinente su position como le citate con le crescentia plus rapide in le continente african e un del crescentia plus rapide in le mundo. Al 2016, le area metropolitan de Abuja es estimate a sex million personas, ponente illo post Lagos solmente como le area metropolitan le plus populose de Nigeria.

Categoria:Nigeria